Jan Furtok. Jan Furtok (rodz. 9 marca 1962 we Katowicach) – ślůnski fusbalok, kery groł kej napadorz. We polskij lidze wystympowoł we GKS Katowice, lo tygo manszaftu zagroł 209 szpilůw a trefjůł 85 torůw. Groł tam uod 1980 do 1988 a uod 1995 do 1997. Wystympowoł tyż jako zawodńik manszaftůw mjymjeckich: Hamburger SV a Eintracht Frankfurt. Groł 36 szpilůw we reprezentacyje Polski, lo keryj trefjůł 10 torůw a we farbach keryj wystympjůł na Mistrzostwach Śwjata. Terozki je prezesym GKS Katowice.